CELEX: 62011TN0485
Language: lt
Date: 2011-09-12 00:00:00
Title: Byla T-485/11: 2011 m. rugsėjo 12 d. pareikštas ieškinys byloje Akzo Nobel ir Akcros Chemicals prieš Komisiją

12.11.2011   
            
            
               LT
            
            
               Europos Sąjungos oficialusis leidinys
            
            
               C 331/25
            
         2011 m. rugsėjo 12 d. pareikštas ieškinys byloje Akzo Nobel ir Akcros Chemicals prieš Komisiją
   
   (Byla T-485/11)
   2011/C 331/49
   Proceso kalba: anglų
   
      Šalys
   
   
      Ieškovės: Akzo Nobel NV (Amsterdamas, Nyderlandai) ir Akcros Chemicals Ltd (Vorikšyras), Jungtinė Karalystė), atstovaujamos advokatų C. Swaak ir R. Wesseling
   
      Atsakovė: Europos Komisija
   
      Reikalavimai
   
   
               —
            
            
               Visiškai arba iš dalies panaikinti 2011 m. birželio 30 d. Komisijos sprendimą, iš dalies keičiantį 2009 m. lapkričio 11 d. Sprendimą C(2009) 8682 galutinis dėl procedūros pagal EB sutarties 81 straipsnį (dabar SESV 101 straipsnis) ir EEE susitarimo 53 straipsnį (Byla COMP/38.589 — Šilumos stabilizatoriai), kiek jis skirtas ieškovėms,
            
         
               —
            
            
               Nepatenkinus pirmojo reikalavimo, sumažinti 2011 m. birželio 30 d. Komisijos sprendimo 1 straipsnio 2, 4, 19 ir 20 dalimis skirtą baudą ir
            
         
               —
            
            
               Priteisti iš Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi trimis pagrindais.
   
               1.
            
            
               Pirmuoju ieškinio pagrindu ieškovės teigia, kad atsakovė klaidingai pripažino solidarią ieškovių ir Elementis group bendrovių atsakomybę ir klaidingai taikė solidarios atsakomybės institutą pripažindama ieškoves atsakingomis už Elementis group priklausančių bendrovių baudos dalį.
            
         
               2.
            
            
               Antruoju ieškinio pagrindu ieškovė teigia, kad atsakovė klaidingai iš dalies pakeitė 2009 m. sprendimą ieškovių nenaudai (nors ieškinys dėl 2009 m. sprendimo panaikinimo yra nagrinėjamas) ir taip pažeidė teisinio saugumo ir teisinių lūkesčių principus.
            
         
               3.
            
            
               Trečiuoju ieškinio pagrindu ieškovė teigia, kad atsakovė klaidingai iš dalies pakeitė 2009 m. sprendimą nepareiškusi naujų papildomų prieštaravimų ir taip pažeidė ieškovių teisę į gynybą ir visų pirma teisę būti išklausytoms.